Diari Oficial de la Generalitat Valenciana


Sumari del DOGV 3422, del 28-01-1999 (1999/432)

RESOLUCIÓ nº 931/98, de 28 de desembre de 1998, del director general de l'Institut Valencià de la Joventut, de concessió d'ajudes per a la posada en marxa de projectes empresarials promoguts per joves i per a equipament d'empreses creades per joves.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/432


Organisme emissor
:   Institut Valencià de la Joventut

Tipus de document
:   Resolució

RESOLUCIÓ nº 931/98, de 28 de desembre de 1998, del director general de l'Institut Valencià de la Joventut, de concessió d'ajudes per a la posada en marxa de projectes empresarials promoguts per joves i per a equipament d'empreses creades per joves. [1999/X432]
  
Per Ordre de 23 de desembre de 1997, de la Conselleria de Cultura, Educació i Ciència (DOGV núm. 3.178, de 6 de febrer de 1998), es va convocar concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves.
  
De conformitat amb el que estableix la base sisena de l'annex de l'esmentada ordre de convocatòria, la comissió avaluadora va procedir a l'estudi i a la baremació de les sol·licituds presentades i va elevar-ne la corresponent proposta al director general de l'Institut Valencià de la Joventut, en compliment del que estableix l'apartat primer de la base susdita.
  
D'acord amb aquesta proposta i fent ús de les atribucions que em confereix la base sisena, apartat primer, de l'Ordre de 23 de desembre de 1997, resolc:
  
Primer
  
Concedir a les persones que tot seguit s'esmenten en l'annex, les quantitats que s'hi indica i que corresponen tant al programa de posada en marxa com al programa d'equipament (annex), tal com assenyala el punt primer de la base primera de l'annex de l'Ordre de 23 de desembre de 1997, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves.
  
Denegar totes les altres sol·licituds pels motius que s'especifica en l'annex.
  
Segon
  
Són obligacions de les persones beneficiàries les que determina la base setena de l'annex de l'Ordre de 23 de desembre de 1997.
  
Tercer
  
Les ajudes hauran de justificar-se en el termini de 15 dies comptadors a partir de la notificació de l'ajuda.
  
DISPOSICIÓ FINAL
  
Contra aquesta resolució, que posa fi a la via administrativa, la persona interessada podrà interposar recurs contenciós administratiu davant del jutjat contenciós administratiu de València, en el termini de dos mesos, o de deu dies si s'opta per seguir el procediment per a la protecció dels drets fonamentals de la persona, comptadors ambdós des de l'endemà del dia de la notificació. Tot això d'acord amb els articles 8, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.